Ministrul Sănătăţii din UK spune că tulpina sud-africană a coronavirusului este mai periculoasă decât cea descoperită în Marea Britanie.
Ministrul sănătăţii din UK consideră că varianta de virus descoperită în Africa de Sud este foarte periculoasă. În acest sens, zborurile din Africa de Sud spre UK au fost oprite. Matt Hancock: Sunt extrem de îngrijorat. Este o problemă foarte, foarte importantă.
Ministrul sănătăţii din Marea Britanie, Matt Hancock, a spus că varianta sud-africană a virusului SARS-CoV-2 reprezintă un risc mai mare decât cea găsită în Marea Britanie, relatează Al Jazeera."Sunt extrem de îngrijorat cu privire la varianta sud-africană şi de aceea am restricţionat toate zborurile din Africa de Sud", a declarat Hancock la BBC Radio. "Aceasta este o problemă foarte, foarte importantă. Este chiar mai periculoasă decât varianta nouă din Marea Britanie", a mai spus ministrul.Hancock a mai spus că Marea Britanie trebuie să înăsprească restricţiile în unele zone pentru a împiedica răspândirea tulpinei noi de virus, după ce în insulă, numărul de infectări a crescut semnificativ în ultima săptămână.Duminică, Marea Britanie a înregistrat aproape 55.000 de noi cazuri de Covid şi, în total, peste 75.000 de persoane au murit de la începutul pandemiei.